ผมเคยเป็นหนองในเทียมที่ทวารรหนักและได้รับการรักษาแล้วจำนวน 3 ครั้ง เริ่มมีอาการครั้งแรกราวเดือน พ.ค. 2562 และได้ตรวจติดตามผลทุก 3 เดือน จน Clamydia test เป็นลบแล้ว แต่ปัจจุบันพบว่ายังมีอาการท้องอืด อาหารไม่ย่อยเป็นครั้งคราว สีและกลิ่นของอุจจาระเปลี่ยนไปจากเดิมในลักษณะเข้มขึ้น ไม่จับตัวเป็นก้อน และมักมีเยื่อมูกเหมือนหนองติดมากับอุจจาระ ได้ทำการตรวจอุจจาระและตรวจเลือดแล้วพบว่าปกติ จึงสอบถามว่าผมควรจะตรวจระบบทางเดินอาหารเพิ่มอีกหรือไม่ โดยได้รับคำแนะนำจากแพทย์ผู้ตรวจเบื้องต้นให้รับประทาน ofloxaxin ในกรณีที่ Clamydia test เป็นลบ (แจ้งผลเมื่อ 30 ต.ค. ยังไม่ได้รับประทาน)อนึ่ง ขณะนี้กำลังรักษาอาการทอนซิลอักเสบ ด้วย Amoxicillin ยาลดไข้ และยาแก้ไอข้อมูลจำเพาะ: R1 (B24) CD4 700-900
สวัสดีค่ะ อาการหนองในเทียมที่ทวารหนักนั้น อาจไม่ได้ส่งผลต่อการเปลี่ยนแปลงของอุจจาระโดยตรงโดยการมีลักษณะอุจจจาระที่เปลี่ยนแปลงไปนั้น อาจมีสาเหตุจากการติดเชื้อในทางเดินอาหารโดยเฉพาะบริเวณลำไส้ใหญ่ การมีเนื้องอกที่บริเวณลำไส้ใหญ่ หรือการรับประทานอาหารที่เปลี่ยนแปลงไปโดยหากมีอาการขับถ่ายเปลี่ยนแปลง เช่นท้องผูกสลับท้องเสีย ลักษณะอุจจาระเปลี่ยนแปลงไป ถ่ายเป็นเลือด หรือมีน้ำหนักลดร่วมด้วย อาจปรึกษากับแพทย์ทั่วไปหรืออายุรแพทย์เบื้องต้นก่อนว่ามีข้อบ่งชี้ที่จะต้องส่องกล้องทางเดินอาหารเพื่อคัดกรองหามะเร็งลำไส้หรือไม่การดูแลตัวเองเบื้องต้น เน้นรับประทานผัก ผลไม้ และธัญพืช ดื่มน้ำมากๆ ฝึกการขับถ่ายให้เป็นเวลา